Αθλητικά γεγονότα του 2007/Ιανουάριος

5 Ιανουαρίου - Ο Καναδάς κερδίζει για τρίτη συνεχή χρονιά το Παγκόσμιο πρωτάθλημα χόκεϊ επί πάγου νέων, με νίκη στον τελικό στη Σουηδία επί των Ρώσων, με 4-2. Το χάλκινο μετάλλιο κέρδισαν οι ΗΠΑ νικώντας με 3-1 τη Σουηδία.
7 Ιανουαρίου- Στην σαουδαραβική ομάδα Αλ Ιτιχάντ υπογράφει εξάμηνο συμβόλαιο ο κορυφαίος ποδοσφαιριστής Λουίς Φίγκο. 
8 Ιανουαρίου - Στίβος: Η Καρολίνα Κλουφτ αναδείχθηκε, από την Ευρωπαϊκή Ομοσπονδία Στίβου κορυφαία αθλήτρια της Ευρώπης για το 2006. 
9 Ιανουαρίου - Εγκαταλείπει την ενεργό δράση ο μεγάλος μπασκετμπολίστας Τόνι Κούκοτς.
Ποδόσφαιρο: Ο Γκιγιέρμο Όγιος αποτελεί παρελθόν από την τεχνική ηγεσία του Άρη Θεσσαλονίκης. Επίσης, αποχώρησε από προπονητής του Ατρόμητου ο Γιώργος Παράσχος.
10 Ιανουαρίου - Ιστιοπλοΐα: Μετάλλια από τους ιστιοπλόους μας. Την 2η θέση στη ρεγκάτα της Λευκωσίας κατέκτησαν ο Νίκος Κακλαμανάκης στα RSX ανδρών και ο Αρης Μιχαήλ στα Λέιζερ, όπου 3ος αναδείχθηκε ο Αντώνης Μπουγιούρης.
11 Ιανουαρίου - Ποδόσφαιρο: Ο Ντράγκαν Κοκότοβιτς αναλαμβάνει την τεχνική ηγεσία του Ατρόμητου.
 Ο Ντέιβιντ Μπέκαμ ανακοινώνει σε συνέντευξή του στο ειδησεογραφικό πρακτορείο Reuters, ότι αποφάσισε να λύσει τη συνεργασία του με τη Ρεάλ Μαδρίτης και να συνεχίσει την καριέρα του στις ΗΠΑ με τα χρώματα των ΛΑ Γκάλαξι τους Λος Αντζελες.
15 Ιανουαρίου - Ξιφασκία: Πολύ καλή επίδοση έκανε ο Μαρίνος Πρεβένιος στο Παγκόσμιο Κύπελλο Σπάθης των Νέων, στο Κέπινγκεν της Γερμανίας. Ο Πρεβένιος κατέκτησε την 6η θέση στη συνολική κατάταξη.
21 Ιανουαρίου - Ο Γάλλος Στεφάν Πετερανσέλ με «Μιτσουμπίσι Pajero» αναδεικνύεται νικητής στο Ράλι Ντακάρ, με συνοδηγό το συμπατριώτη του, Ζαν Πολ Κοτρέ. Στις μοτοσικλέτες πρώτευσε ο Γάλλος Σιρίλ Ντεπρέ και στα φορτηγά ο Ολλανδός Χανς Στάκεϊ.
22 Ιανουαρίου - Ποδόσφαιρο: Προπονητής του ΠΑΟΚ αναλαμβάνει ο Γιώργος Παράσχος.
23 Ιανουαρίου - Ποδόσφαιρο: ΗΑϊτή κερδίζει το Κύπελλο Καραϊβικής με νίκη στον τελικό επί του Τρινιντάντ και Τομπάγκο με 2-1 στην έδρα του τελευταίου. Την 3η θέση στη διοργάνωση κατέλαβε η Κούβα κερδίζοντας με 2-1 τη Γουαδελούπη.
24 Ιανουαρίου - Η Ρωσίδα Μαρία Στεπάνοβα, αναδείχτηκε για δεύτερη συνεχή χρονιά κορυφαία Ευρωπαία μπασκετμπολίστρια για το 2007 σε ψηφοφορία που διενήργησε η ευρωπαϊκή ομοσπονδία μπάσκετ, FIBA Europe.
26 Ιανουαρίου - Ο Μισέλ Πλατινί εκλέγεται νέος Πρόεδρος της UEFA. Το Μαυροβούνιο γίνεται το 53ο μέλος της UEFA.
Μπάσκετ: Ο Θοδωρής Παπαλουκάς της ΤΣΣΚΑ ανακηρύσσεται από τη FIBA Europe «Παίκτης της χρονιάς» για το 2006. Στην έβδομη θέση βρέθηκε ένας άλλος Ελληνας διεθνής, ο Βασίλης Σπανούλης, παίκτης των Χιούστον Ρόκετς.
Υγρός Στίβος: Δύο πανελλήνια ρεκόρ καταρρίπτονται στο χειμερινό ανοικτό πρωτάθλημα κολύμβησης στην Αθήνα. Τα ρεκόρ σημείωσαν οι Γιάννης Δρυμωνάκος στα 400 μ. μικτής με 4.15.43 και Αγγελική Εξάρχου στον ημιτελικό των 50 μ. προσθίως με 32.17.
27 Ιανουαρίου - Η Σερένα Γουίλιαμς κατακτά το Αυστραλιανό Όπεν στο απλό γυναικών στο τένις, νικώντας στον τελικό στη Μελβούρνη τη Ρωσίδα Μαρία Σαραπόβα.
 Στίβος: Η Τιρουνές Ντιμπάμπα από την Αιθιοπία πετυχαίνει νέο παγκόσμιο ρεκόρ στα 5 χιλιόμετρα στον κλειστό στίβο με χρόνο 14:27.42, σε αγώνες στη Βοστώνη των ΗΠΑ.
 Πάλη: Ο Ηρακλής Περιστερίου κατέκτησε τον τίτλο στο Πανελλήνιο Πρωτάθλημα ελληνορωμαϊκής πάλης ανδρών, που διεξήχθη στο κλειστό γυμναστήριο «Γ. Κακούρης», καθώς συγκέντρωσε 43 βαθμούς, έναντι 39 του περυσινού κατόχου του τίτλου, Ολυμπιακού, και 31 του Παλαιστικού Ομίλου Πρωταθλητών Χαλκίδας. Στις γυναίκες, η ομάδα των Ευπιρίδων Ανω Λιοσίων κατέκτησε την πρώτη θέση. Συγκέντρωσε 18 βαθμούς, αφήνοντας στη δεύτερη θέση τον Ατλαντα Καλλιθέας με 12 βαθμούς και στην 3η τον Γυμναστικό Όμιλο Μακεδόνων με 11 βαθμούς.
Επιτραπέζια αντισφαίριση: Στον τελικό του πρωταθλήματος της Α1 πιγκ πογκ, στους άνδρες το Πέρα Αθηνών νικάει με 4-1 τον Ολυμπιακό κατακτώντας τον τίτλο για δεύτερη συνεχή χρονιά. Στις γυναίκες πρωταθλητής αναδεικνύεται για τρίτη συνεχή χρονιά ο Ολυμπιακός, επικρατώντας με 4-0 του Φοίνικα Αγίας Σοφίας Πειραιά και των Ταταύλων.
28 Ιανουαρίου-Ο Ελβετός Ρότζερ Φέντερερ κατακτά τον τίτλο στο απλό του Αυστραλιανού Όπεν νικώντας στον τελικό το Χιλιανό Φερνάντο Γκονσάλες, με  7-6 6-4 6-4 (είναι το δέκατο Γκραν Σλαμ για τον Ελβετό).
Τζούντο: Το χάλκινο μετάλλιο κατακτά ο Θόδωρος Μασμανίδης στο Παγκόσμιο Κύπελλο, στην κατηγορία των 90 κιλών.
30 Ιανουαρίου - Ολοκληρώνεται στη Βαρσοβία το Ευρωπαϊκό Πρωτάθλημα Καλλιτεχνικού Πατινάζ, με νικητές στους άνδρες το Γάλλο Ζουμπέρ και στις γυναίκες την Ιταλίδα Κόστνερ.

 01